**ORDIN**

**Nr. .........................**

**privind aprobarea Criteriilor de înscriere și a Regulamentului pentru participarea întreprinderilor cu activitate de turism, a asociațiilor profesionale, patronale și a organizațiilor neguvernamentale cu activitate în domeniul turismului și a altor entități a căror activitate are impact în domeniul turismului, la manifestările expoziționale, în pavilioanele naționale, standurile specializate ori miniexpozițiile la care participă**

**Ministerul Antreprenoriatului și Turismului în străinătate**

**Având în vedere:**

* Prevederile art. 2 lit. l) și art. 3 din Anexa nr. 1 la Hotărârea Guvernului nr. 20/2012 privind aprobarea Programului multianual de marketing și promovare turistică și a Programului multianual de dezvoltare a destinațiilor, formelor și produselor turistice, cu modificările și completările ulterioare,
* Referatul de aprobare nr. 170906/DMD/SMR/03.04.2023 întocmit de către Direcția Generală Turism

**În temeiul prevederilor:**

* art. 10 alin. (6) din Hotărârea Guvernului nr. 1327/2021 privind organizarea și funcționarea Ministerului Antreprenoriatului și Turismului, cu modificările și completările ulterioare

**Ministrul Antreprenoriatului și Turismului emite următorul:**

**ORDIN**

**Art. 1.** - Se aprobă Criteriile de înscriere pentru participarea întreprinderilor cu activitate de turism, a asociațiilor profesionale, patronale și a organizațiilor neguvernamentale cu activitate în domeniul turismului și a altor entități a căror activitate are impact în domeniul turismului, la manifestările expoziționale, în pavilioanele naționale, standurile specializate ori miniexpozițiile la care participă Ministerul Antreprenoriatului și Turismului în străinătate, prevăzute în Anexa nr.1.

**Art. 2.** – Se aprobă Regulamentul pentru participarea întreprinderilor cu activitate de turism, a asociațiilor profesionale, patronale și a organizațiilor neguvernamentale cu activitate în domeniul turismului și a altor entități a căror activitate are impact în domeniul turismului, la manifestările expoziționale, în pavilioanele naționale, standurile specializate ori miniexpozițiile la care participă Ministerul Antreprenoriatului și Turismului în străinătate, prevăzut în Anexa nr. 2.

**Art. 3.** – Structura cu atribuții specifice în domeniul turismului din cadrul aparatului propriu al Ministerului Antreprenoriatului și Turismului va duce la îndeplinire prevederile prezentului ordin.

**Art. 4. –** Anexele nr. 1 și 2 fac parte integrantă din prezentul ordin.

**Art. 5.** - La data intrării în vigoare a prezentului Ordin, orice alte dispoziții contrare se abrogă.

**Art. 6.** – Prezentul ordin va fi publicat în Monitorul Oficial al României, Partea I.

**MINISTRU**

**Constantin-Daniel CADARIU**

**București,………………………**

**Anexa nr. 1 la Ordinul nr. ........../.............**

**Criteriile de înscriere pentru participarea întreprinderilor cu activitate de turism, a asociațiilor profesionale, patronale și a organizațiilor neguvernamentale cu activitate în domeniul turismului și a altor entități a căror activitate are impact în domeniul turismului, la manifestările expoziționale, în pavilioanele naționale, standurile specializate ori miniexpozițiile la care participă Ministerul Antreprenoriatului și Turismului în străinătate**

**Capitolul I - Reguli generale**

**Art. 1** – Întreprinderile cu activitate în turism, asociațiile profesionale, patronale și organizațiile neguvernamentale cu activitate în domeniul turismului și alte entități a căror activitate are impact în domeniul turismuluipot participa la manifestările expoziţionale, în pavilioanele naţionale, standurile specializate ori miniexpoziţiile la care participă Ministerul Antreprenoriatului și Turismului, (denumit în continuare MAT), în străinătate, în condiţiile în care îndeplinesc cumulativ criteriile prevăzute în prezenta anexă, (denumită în continuare Criterii de înscriere).

**Art. 2** - (1) Înscrierea la manifestările expoziţionale enunţate la art. 1 se efectuează după publicarea pe pagina de internet a MAT a listei cu manifestările expoziționale internaționale la care MAT participă pe parcursul unui an, astfel:

a) pentru cele care se desfășoară în primul semestru al anului, până la data de 15 ianuarie al anului respectiv, sau nu mai târziu de 30 de zile înainte de începerea târgului.

b) pentru cele care se desfășoară în semestrul al doilea al anului, până la data de 15 mai al anului respectiv, sau nu mai târziu de 30 de zile înainte de începerea târgului.

(2) Înscrierea se face începând cu data publicării listei pe site-ul MAT, iar entitățile interesate vor depune actele necesare pentru înscriere, pentru fiecare manifestare expozițională internațională în parte la care doresc să participe.

(3) Pentru fiecare manifestare expozițională, MAT stabilește un număr maxim de participanți în funcție de suprafața standului și de bugetul alocat cu această destinație.

(4) Înscrierea se face în ordine cronologică până la atingerea numărului maxim de participanți stabiliți de MAT, urmând ca restul celor înscriși să fie incluși pe o listă suplimentară de rezervă pentru situațiile în care cei de pe lista celor înscriși se retrag. Retragerea participanților nu mai este posibilă cu 15 zile înaintea începerii târgului.

**(5) Participanții înscriși pe lista de rezervă** vor putea participa la alte manifestări expoziționale ulterioare pentru care aplică, în aceleași condiții prevăzute de prezentul ordin.

(6) Pentru fiecare manifestare expozițională la care participă, MAT desemnează o persoană / un grup de persoane responsabilă/e din cadrul structurii cu atribuții specifice în domeniul turismului care răspunde de standul expozițional, atât în perioada premergătoare organizării expoziției, cât și pe durata de desfășurare a acesteia, care păstrează permanent legătura cu reprezentanții autorității, cu organizatorii, dar și cu participanții la expoziție și care întocmește documentele și rapoartele aferente participării la manifestarea respectivă.

(7) Participanții vor fi selectați în ordinea înscrierii lor la MAT. Documentele necesare înscrierii se trimit către MAT prin e-mail la adresa promovare@mturism.ro și se vor înregistra la Registratura structurii cu atribuții specifice în domeniul turismului. Înscrierea va fi efectuată și confirmată de către responsabilul de stand numai după primirea și verificarea tuturor documentelor.

(8) MAT poate modifica sau completa programul anual de participare la târguri și expoziții cu alte târguri de interes pentru promovarea României ca destinație turistică, în baza consultării cu organizațiile interesate / mediul de afaceri în limita plafonului de cheltuieli alocat cu această destinație.

**(**9) Selecția solicitanților la manifestările expoziționale internaționale se va face după verificarea îndeplinirii criteriilor enumerate mai jos, în ordinea înregistrării înscrierilor și în funcție de suprafața standului selectat de MAT pentru fiecare eveniment în parte.

**Capitolul II – Criterii de înscriere pentru participarea întreprinderilor cu activitate de turism**

**Art. 3.** – Întreprinderile cu activitate de turism pot participa la manifestările expoziţionale, în pavilioanele naţionale, standurile specializate ori miniexpoziţiile la care participă MAT în străinătate doar în baza Schemei de ajutor de minimis pentru participarea întreprinderilor cu activitate de turism la manifestările expoziţionale, în pavilioanele naţionale, standurile specializate ori miniexpoziţiile la care participă în străinătate Ministerul Antreprenoriatului şi Turismului aprobată prin Ordinul ministrului Antreprenoriatului și Turismului nr. 330/2023.

**Art 4.** – (1) Înscrierea la manifestările expoziționale se face în baza următoarelor documente:

1. Formular de înscriere prevăzut în Anexa nr. 1.1. la prezentele Criterii de înscriere.
2. Declarație pe propria răspundere prevăzută în Anexa nr. 1.2. la prezentele Criterii de înscriere;
3. descrierea produselor turistice care se vor promova la respectiva manifestare expozițională.

(2) În cazul în care documentele sunt depuse de un împuternicit, se va prezenta dovada împuternicirii.

(3) Nedepunerea cumulativă a documentelor menționate la alin. (1), atrage neînscrierea la târg.

**Art. 5. –** (1)Pentru înscriere, întreprinderile cu activitate de turism trebuie să îndeplinească următoarele criterii:

1. dețin licență de turism sau certificat de clasificare, după caz;
2. comercializează și promovează în cadrul manifestărilor expoziționale la care participă, pachete, servicii și produse turistice care să promoveze destinațiile din România. Îndeplinirea acestui criteriu se va dovedi prin cataloage, broșuri, alte materiale de promovare;
3. respectă regulamentul de participare la manifestările expoziționale de turism, în standul MAT;
4. produsele și programele turistice care se vor promova la respectiva manifestare de către întreprindere sunt evaluate ca relevante în relație cu produsele și programele prioritar de promovat, conform priorităților de promovare turistică ale MAT, precum și cu specificul manifestării expoziționale în cauză. O descriere a produselor turistice care se vor promova la respectiva manifestare expozițională se va transmite, o dată cu înscrierea la manifestarea expozițională, pentru a fi evaluată de către responsabilul de stand;

(2) Dovada îndeplinirii tuturor acestor criterii se face prin transmiterea, după caz, de documente doveditoare, precum și prin completarea declarației pe proprie răspundere menționate la art. 4 alin. (1) lit. b).

**Art. 6.** - Absența de la manifestarea expozițională din motive imputabile întreprinderii, neprezentarea la stand pe întreaga perioadă a manifestării, comportament neadecvat în cadrul standului pe perioada manifestării, atrage după sine sancționarea, de către structura cu atribuții specifice în domeniul turismului, prin interzicerea înscrierii participanţilor respectivi la alte manifestări la care MAT participă în străinătate, pentru următorii 5 ani calendaristici.

**Capitolul III – Criterii de înscriere pentru participarea asociațiilor profesionale, patronale și organizațiilor neguvernamentale cu activitate în domeniul turismului și a altor entități a căror activitate are impact în domeniul turismului**

**Art. 7.** – (1) Înscrierea se face în baza următoarelor documente:

a) Formular de înscriere prevăzut în Anexa nr. 1.1. la prezentele Criterii de înscriere.

b) Declarație pe propria răspundere prevăzută în Anexa nr. 1.2. la prezentele Criterii de înscriere;

c) descrierea produselor turistice care se vor promova la respectiva manifestare expozițională.

(2) În cazul în care documentele sunt depuse de un împuternicit, se va prezenta dovada împuternicirii.

(3) Nedepunerea cumulativă a documentelor menționate la alin. (1), atrage neînscrierea la târg.

**Art. 8.** – (1) Pentru înscriere, entitățile trebuie să îndeplinească următoarele criterii:

1. Promovează în cadrul manifestărilor expoziționale la care participă, destinațiile din România sau/şi a produselor turistice cu rol în creşterea circulaţiei turistice în România, sau cu impact în creşterea notorietăţii României ca destinaţie turistică. Asumarea îndeplinirii acestui criteriu se face pe baza unei declaraţii pe propria răspundere, precum prin transmiterea de broșuri, cataloage, alte materiale de promovare;
2. respectă regulamentul de participare la manifestările expoziționale de turism, în standul MAT. Asumarea acestei obligaţii se face prin declaraţie pe proprie răspundere.
3. produsele și programele turistice care se vor promova la respectiva manifestare de către întreprindere sunt evaluate ca relevante în relație cu produsele și programele prioritar de promovat, conform priorităților de promovare turistică ale MAT, precum și cu specificul manifestării expoziționale în cauză. O descriere a produselor turistice care se vor promova la respectiva manifestare expozițională se va transmite, o dată cu înscrierea la manifestarea expozițională, pentru a fi evaluată de către responsabilul de stand;
4. sunt înfiinţate conform legislaţiei în vigoare. Dovada se face prin prezentarea unui extras din Registrul Asociațiilor și Fundațiilor;
5. nu înregistrează, la data depunerii cererii, debite la bugetul de stat, respectiv la bugetele locale sau provenind din neplata contribuțiilor de asigurări sociale, a contribuțiilor de asigurări pentru șomaj, a contribuției de asigurare pentru accidente de muncă și boli profesionale, precum şi a contribuţiilor pentru asigurările sociale de sănătate.
6. nu se află în stare de dizolvare, reorganizare judiciară, lichidare, executare silită, închidere operațională, insolvență, faliment sau suspendare temporară a activității

(2) Dovada îndeplinirii tuturor acestor criterii se face prin transmiterea, după caz, de documente doveditoare, precum și prin completarea declarației pe proprie răspundere menționate la art. 7 alin. (1) lit. b).

**Art. 9.** - Absența de la manifestarea expozițională din motive imputabile întreprinderii, neprezentarea la stand pe întreaga perioadă a manifestării, comportament neadecvat în cadrul standului pe perioada manifestării, atrage după sine sancționarea, de către structura cu atribuții specifice în domeniul turismului, prin interzicerea înscrierii participanţilor respectivi la alte manifestări la care MAT participă în străinătate, pentru următorii 2 ani calendaristici.

**Art. 10. -** Anexele nr. 1.1 și 1.2 fac parte integrantă din prezentele Criterii de înscriere.

**Anexa nr. 2 la Ordinul nr………/……………..**

**Regulamentul pentru participarea întreprinderilor cu activitate de turism, a asociațiilor profesionale, patronale și a organizațiilor neguvernamentale cu activitate în domeniul turismului și a altor entități a căror activitate are impact în domeniul turismului, la manifestările expoziționale, în pavilioanele naționale, standurile specializate ori miniexpozițiile la care participă Ministerul Antreprenoriatului și Turismului în străinătate**

**Art. 1**.- Structura cu atribuții specifice în domeniul turismului desemnează pentru fiecare manifestare expozițională internațională la care participă un responsabil al standului, persoană sau grup de persoane din cadrul structurii cu atribuții specifice în domeniul turismului care răspunde de standul expozițional, atât în perioada premergătoare organizării expoziției, cât și pe durata de desfășurare a acesteia, care păstrează permanent legătura cu reprezentanții autorității, cu organizatorii, dar și cu participanții la expoziție și care întocmește documentele și rapoartele aferente participării la manifestarea respective.

(2) Participanții au obligația respectării prezentului Regulament pentru participarea întreprinderilor cu activitate de turism, a asociațiilor profesionale, patronale și a organizațiilor neguvernamentale cu activitate în domeniul turismului și a altor entități a căror activitate are impact în domeniul turismului, la manifestările expoziționale, în pavilioanele naționale, standurile specializate ori miniexpozițiile la care participă Ministerul Antreprenoriatului și Turismului în străinătate, denumit în continuare Regulament.

**Art. 2. –** (1) Toate acţiunile şi activităţile care au loc în timpul desfăşurării manifestării se avizează de către responsabilul standului.

(2) Participanții au obligația de a comunica responsabilului de stand în termen de cel puțin 15 zile calendaristice înaintea datei de începere a manifestării decizia de retragere de la manifestarea expozițională la care s-au înscris. Retragerea cu mai puțin de 15 zile înaintea începerii manifestării expoziționale nu mai este posibilă, atrăgând după sine sancțiunile stabilite pentru situația absenței din motive imputabile menționate în anexa nr. 1 la prezentul Ordin.

**Art. 3** - (1) MAT va oferi participanţilor înscrişi la eveniment câte un infodesk ori masă, inscripţionare, informaţii privind manifestarea și piaţa turistică vizată de aceasta.

(2) Expozanţii au obligaţia asigurării prezenţei a cel puţin unei persoane din cadrul personalului propriu, desemnată ca „delegat la stand), la infodesk pe toată durata manifestării expoziţionale, precum şi obligația asumării răspunderii pentru conduita acesteia pe întreaga durată de desfăşurare a manifestării. Numărul maxim de delegați ai unui expozant care pot fi prezenți simultan la stand este de 2 (doi).

**Art. 4.** - (1) Persoanele care reprezintă expozanţii la standurile României, precum şi personalul din cadrul Ministerului Antreprenoriatului și Turismului, au obligaţia, pe toată durata manifestării, de a avea o ţinută şi un comportament decent și de a respecta regulile comunicate de responsabilul standului. Reprezentantul MAT nu asigură servicii de traducere/interpretariat.

(2) Participanţii au următoarele obligaţii:

a) să fie vorbitori ai limbii ţării respective sau cel puţin ai unei limbi de circulaţie internaţională care este uzuală în acea țară;

b) să distribuie suficiente materiale informative proprii, print sau în format electronic, în limba ţării în care are loc manifestarea expozițională sau într-o limbă de circulaţie internaţională. Nu este permisă distribuirea de materiale în limba română la manifestările expoziţionale externe, foi volante, copii ale acestora sau participarea fără materiale proprii;

c) să asigure deservirea fiecărui infodesk prin cel mult doi reprezentanţi ai expozantului. Aceştia trebuie să aibă abilitatea de a comunica cu vizitatorii şi cu organizatorii;

d) să consume băuturi nonalcoolice şi alimente în cadrul standului doar în spaţiile special amenajate în acest scop;

e) să păstreze curăţenia în spaţiul în care îşi desfăşoară activitatea;

f) să poarte în permanenţă un ecuson pe care este înscris numele expozantului şi firma pe care acesta o reprezintă;

g) să respecte programul de funcționare al manifestării expoziţionale şi să asigure prezenţa personalului propriu la stand în orele de funcţionare, pe întreaga durată a manifestării;

h) să asigure prezenţa la stand cu cel puţin 15 minute înainte de deschiderea manifestării expoziționale.

**Art. 5.** - (1) Alocarea desk-urilor şi decorarea standului se realizează exclusiv de către structura cu atribuții specifice în domeniul turismului din cadrul MAT.

(2) MAT poate asigura expozanților, în limita posibilităţilor oferite de organizator, accesul în cadrul complexului expozițional prin legitimații de intrare, precum și un spaţiu de discuţii în cadrul standului României. Solicitările pentru asistenţă/spaţii de discuţie se adresează coordonatorului standului cu cel puţin 30 de zile înainte de începerea manifestării expoziționale.

(3) MAT, prin reprezentanții săi în standul național, nu îşi asumă responsabilitatea în legătură cu paza sau păstrarea exponatelor şi a altor materiale de prezentare (proiector, laptop, etc) sau obiecte personale ale participanților.

**Art. 6** - Fiecare responsabil de stand transmite Regulamentul Specific de Participare (dacă este cazul) care cuprinde regulile şi recomandările organizatorului manifestării expoziţionale.

**Art. 7** –(1) În timpul manifestărilor expoziţionale, se distribuie expozanţilor, prin grija coordonatorului de stand, chestionare al căror model este prezentat în Anexa nr. 2.1 la prezentul Regulament. Chestionarele se completează şi se semnează în mod obligatoriu de către fiecare participant şi au scopul de a evalua organizarea şi desfăşurarea manifestării expoziţionale.

(2) Responsabilitatea predării chestionarelor completate şi semnate aparţine expozanților în stand, care trebuie să le transmită responsabilului de stand până cel târziu în ultima zi a manifestării expoziționale.

**Art. 8.** - Prevederile prezentului regulament se completează, după caz, cu cele ale regulamentului specific de participare stabilit de organizatorul fiecărei manifestări expoziționale.

**Art. 9.** – Pentru întreprinderile cu activitate de turism, MAT va asigura exclusiv sprijin financiar pentru acoperirea cheltuielilor detaliate în art. 10 din Schema de ajutor de minimis pentru participarea întreprinderilor cu activitate de turism la manifestările expoziţionale, în pavilioanele naţionale, standurile specializate ori miniexpoziţiile la care participă în străinătate Ministerul Antreprenoriatului şi Turismului aprobată prin Ordinul ministrului Antreprenoriatului și Turismului nr. 330/2023.

**Art. 10.** (1) - Pentru asociațiile profesionale, patronale și organizațiile neguvernamentale cu activitate în domeniul turismului, autoritățile administrației publice locale și centrale și alte entități a căror activitate are impact în domeniul turismului MAT va asigura exclusiv:

* 1. închirierea de spațiu pentru stand de la organizatori;
	2. personalizarea, amenajarea și decorarea standului.

(2) Din totalul suprafeței standului închiriat de Ministerul Antreprenoriatului și Turismului, o suprafață de 30% va fi alocată entităților menționate la alin. (1). Restul de 70% va fi destinat participării întreprinderilor cu activitate de turism.

**Art. 11.** - Nerespectarea uneia sau mai multora dintre prevederile prezentului Regulament constituie un motiv suficient în temeiul căruia structura cu atribuții specifice în domeniul turismului poate să refuze înscrierea participanţilor respectivi la alte manifestări pentru următorii 5 ani în cazul întreprinderilor cu activitate în turism și respectiv următorii 2 ani în cazul asociațiilor profesionale, patronale și organizațiilor neguvernamentale cu activitate în domeniul turismului și a altor entități a căror activitate are impact în domeniul turismului.

**Art. 12. -** Anexa nr. 2.1 face parte integrantă din prezentul Regulament.

**Anexa nr.1.1 la Criteriile de înscriere**

 Formular de înscriere la manifestarea expoziţională

Denumirea manifestării expoziţionale:

Perioada de desfăşurare

1.DATELE DE IDENTIFICARE ALE SOLICITANTULUI

Denumirea solicitantului:

Adresa (sediul social):

Telefon: Fax: E-mail:

Pagina web:

Număr de înmatriculare în Registrul Asociațiilor și Fundațiilor

2.PRODUSE TURISTICE ŞI DESTINAȚII CARE VOR FI PROMOVATE ÎN STAND

PERSOANĂ DE CONTACT

DELEGAT LA STAND

Data

Reprezentant legal al solicitantului

Semnătură/ştampilă

**Anexa nr.1.2 la Criteriile de înscriere**

DECLARAŢIE PE PROPRIA RĂSPUNDERE

 Subsemnatul ………………………………………………, identificat cu …….…………………, având calitatea de reprezentant legal al Asociației/Federației/Autorității Publice ……………………………, declar pe propria răspundere următoarele:

- Voi promova în cadrul manifestării expoziţionale numai destinaţii turistice româneşti sau produse turistice cu rol în creşterea circulaţiei turistice în România sau cu impact în creşterea notorietăţii României ca destinaţie turistică, conform formularului de înscriere anexat;

- Îmi însuşesc şi îmi asum respectarea Regulamentului de participare la manifestările expoziţionale de turism în standul Ministerului Antreprenoriatului și Turismului, aprobat prin ordin al Ministrului Antreprenoriatului și Turismului şi îmi asum sancţiunea nerespectării acestuia. Sancţiunea constă în refuzul instituţiei menţionate mai sus de a mai permite participarea organizaţiei al cărei reprezentant legal sunt, pe o perioadă de 2 ani calendaristici, în pavilioanele naţionale, standurile specializate sau la miniexpoziţiile la care Ministerul Antreprenoriatului și Turismului participă în ţară şi în străinătate.

- Entitatea al cărei reprezentant legal sunt nu desfășoară activități economice iar la data depunerii cererii de participare nu înregistrează debite la bugetul de stat, respectiv la bugetele locale sau provenind din neplata contribuţiilor de asigurări sociale, a contribuţiilor de asigurări pentru şomaj, a contribuţiei de asigurare pentru accidente de muncă şi boli profesionale, precum şi a contribuţiilor pentru asigurările sociale de sănătate;

Cunosc prevederile legale cu privire la falsul în declaraţii şi îmi asum consecinţele juridice ce decurg din declararea unor date sau situaţii neconforme cu realitatea.

Reprezentant legal al solicitantului

 (nume în clar)

 semnătură şi ştampilă

**Anexa nr.2.1 la Regulament**

**Model chestionar pentru expozanţi**

Vă rugăm să răspundeţi la următoarele întrebări pentru ca, la viitoarele

manifestări expoziţionale să realizăm un stand mult mai bun

cu soluţiile şi sugestiile dumneavoastră!

Vă rugăm să transmiteţi chestionarele completate până în ultima zi

a manifestării expoziţionale, orele 12:00 la infodeskul

Ministerului Antreprenoriatului și Turismului

Vă mulţumim!

Depunerea chestionarului, completat integral, este obligatorie!

1. Aţi mai participat la ........(această manifestare expozițională) ?

 Da □ (vezi intrebarile 2 si 3) Nu □

1. Cum apreciaţi numărul vizitatorilor la standul României?

Mai puţini □ La fel □ Mai mulţi □

1. Cum apreciaţi standul și participarea României anul acesta faţă de anii precedenţi ?

Vă rugăm să acordaţi puncte de la 1 la 5

1= foarte rău 2 = rău 3 = satisfăcător 4 = bine/bun 5 = foarte bine/foarte bun

 1□ 2 □ 3□ 4□ 5□

 De ce?............................................................................

1. Cum apreciaţi amplasamentul standului României?

 1□ 2□ 3□ 4□ 5□ 6.

1. Cum apreciaţi semnalizarea standului României?

1□ 2□ 3□ 4□ 5

1. Cum apreciaţi amenajarea standului României?

 1□ 2□ 3□ 4□ 5□

7. Care din următoarele activităţi efectuate în standul României vi s-au părut cele mai reuşite (dacă este cazul)?

1□ 2□ 3□ 4□ 5□

Ce activităţi propuneţi pentru următoarea ediţie?

8. Cum apreciaţi spaţiul acordat de organizatori prezentării activităţii dumneavoastră?

1□ 2□ 3□ 4□ 5□

De ce?

9. Cum apreciaţi comunicarea cu organizatorii (M.A.T.)?

1□ 2□ 3□ 4□ 5□

De ce?

10. Cum apreciaţi contactul cu publicul?

1□ 2□ 3□ 4□ 5□

De ce?

11. Credeti că aţi reusit să atrageţi parteneri noi?

Da □ Nu □

12. Ce v-a plăcut la standul României?

13. Ce nu v-a plăcut la standul României?

14. Cum aţi face dumneavoastră în locul nostru ?

15. Veţi participa şi la următoarea ediţie a .............................................................. ? Da □ Nu □ nu știu

16. Cât de importante sunt următoarele motive pentru participarea dumneavoastră la această manifestare expozițională?

Realizarea unor noi contacte /parteneriate 1□ 2□ 3□ 4□ 5□

Promovarea activităţii dumneavoastră 1□ 2□ 3□ 4□ 5□

Alte motive ………………………………………………………….....................................................

17. Cum apreciaţi dezvoltarea turismului în România în următorii trei ani?

1□ 2□ 3□ 4□ 5□

18. Ce produse /regiuni au fost cele mai solicitate de către vizitatori?

19. Vi s-au solicitat informații despre vreun produs care nu era inclus în oferta dumneavoastră?

Da □ Nu □ Dacă da, care produs turistic? …………………………………………………………........................

20. Consideraţi că vizitatorii care v-au solicitat informații despre România au o opinie pozitivă despre ţara noastră?

Da □ Nu □

21. Vă rugăm să realizaţi topul primelor cinci pieţe emiţătoare de turiști către România prin firma pe care o reprezentaţi?

TOP 1 2 3 4 5

22. Care este numărul contactelor pe care le-aţi avut cu partenerii străini pentru activitatea de incoming?

23.Care sunt produsele/destinațiile turistice pe care le-aţi promovat în cadrul acestei manifestări expoziţionale?

24.Alte observaţii

Expozant Semnătura

 Vă mulțumim!